Jonathan Crane Condolences | Finger Lakes Times
Jonathan O. Crane
Restore Guest Book for Jonathan O. Crane Baheberu 9 | Beibele Inthaneteng | Phetolelo ya Lefase le Lefsa
9 Ge e le kgwerano ya pele e be e na le ditaelo tša molao tša tirelo e kgethwa+ le lefelo la yona le lekgethwa mo lefaseng.+ 2 Gobane go be go agilwe phapoši ya pele ya tente+ yeo go yona go bego go na le sehlomapone+ le tafola+ le dinkgwa+ tše di beilwego moo; e bitšwa “Lefelo le Lekgethwa.”+ 3 Eupša ka morago ga seširo sa bobedi+ go be go na le phapoši ya tente e bitšwago “Sekgethwakgethwa.”+ 4 Yona e be e na le moruswi wa gauta+ le areka ya kgwerano+ yeo e manegilwego gohle ka gauta,+ yeo go yona go bego go na le sebjana sa gauta seo se nago le manna+ le lepara la Arone leo le bego le thuntše matšoba+ le diphaphathi+ tša kgwerano; 5 eupša ka godimo ga yona go be go na le bakerubi+ ba letago ba ukametšego sekhurumelo sa poelanyo.+ Eupša ye ga se nako ya go bolela ka botlalo mabapi le dilo tše. 6 Ka morago ga ge dilo tše di agilwe ka tsela ye, baperisita ba tsena ka phapošing ya pele ya tente+ ka dinako tšohle bakeng sa go dira ditirelo tše kgethwa;+ 7 eupša moperisita yo a phagamego o tsena a nnoši ka phapošing ya bobedi gatee ka ngwaga,+ fela ga a tsene ka ntle le ge a swere madi+ ao a a neelago bakeng sa gagwe+ le bakeng sa dibe tšeo setšhaba se di dirilego se sa tsebe.+ 8 Ka gona moya o mokgethwa o dira gore go be pepeneneng gore tsela+ ya go tsena lefelong le lekgethwa e be e sešo ya utollwa ge go be go sa eme tente ya pele.+ 9 Yona tente ye ke seswantšho+ sa nako ya bjale+ gomme go tlišwa dimpho le dihlabelo ka go dumelelana le thulaganyo ye.+ Lega go le bjalo, dilo tše ga di kgone go dira gore motho yo a dirago tirelo e kgethwa e be yo a phethagetšego+ letswalong la gagwe.+ 10 Di mabapi le dijo,+ dino+ le dikolobetšo tše di fapafapanego+ feela. E be e le dinyakwa tša molao wa Moshe tšeo di lego mabapi le mmele+ gomme di be di laetšwe go fihla nakong e beilwego gore di lokiše dilo.+ 11 Lega go le bjalo, eitše ge Kriste a etla e le moperisita yo a phagamego+ wa dilo tše dibotse tšeo di šetšego di diragetše, o ile a phatša ka tenteng e kgolo le e phethagetšego kudu yeo e sego ya dirwa ka diatla tša batho, ke gore yeo e sego ya tlholo ye.+ 12 Ga se a tsena ka madi+ a dipudi le a dipowana, eupša o tsene ka madi a gagwe ka noši+ lefelong le lekgethwa gatee ya ba moka gomme a re hweletša phološo e sa felego.+ 13 Gobane ge e ba madi a dipudi+ le a dipoo+ le molora+ wa sethole wo o fokelwago go bao ba šilafetšego+ o kgethagatša batho go fihla bokgoleng bjoo Modimo a bego a lebelela nama ya bona e le e hlwekilego,+ 14 gona ruri madi+ a Kriste yo ka moya o sa felego a ikgafilego+ a se na sekodi go Modimo, a tla hlwekiša+ matswalo a rena medirong e hwilego+ e le gore re neele tirelo e kgethwa+ go Modimo yo a phelago. 15 Ke ka baka leo e lego mmoelanyi+ wa kgwerano e mpsha, e le gore ka ge lehu le bile gona gore ba lokollwe ka topollo+ dikarogong tlase ga kgwerano ya pele,+ bao ba biditšwego ba amogele kholofetšo ya bohwa bja ka mo go sa felego.+ 16 Gobane moo go nago le kgwerano,+ go swanetše go ba le lehu la mogweranyi yo e lego motho. 17 Gobane kgwerano e tia ka bao ba bolailwego, ka ge e sa šome nakong le ge e le efe ge mogweranyi yo e lego motho a sa phela. 18 Ka baka leo, le kgwerano ya pele+ ga se ya kgakolwa ka ntle le madi.+ 19 Gobane eitše ge Moshe a boditše setšhaba ka moka taelo e nngwe le e nngwe ya Molao,+ a tšea madi a dipowana le a dipudi gotee le meetse, boya bja nku bja mmala o mohwibiduhwibidu le semela se se bitšwago hisopo,+ ke moka a foka puku ya kgwerano le setšhaba ka moka, 20 a re: “A ke madi a kgwerano yeo Modimo a le laetšego gore le e boloke.”+ 21 A foka tente+ le dibjana ka moka tša tirelo e kgethwa ka madi ka mo go swanago.+ 22 Ee, go ya ka Molao mo e nyakilego go ba dilo ka moka di hlwekišwa ka madi+ gomme ga go be le tebalelo ya dibe+ ka ntle le gore madi a tšhollwe.+ 23 Ka gona, go be go nyakega gore diswantšho tše di swantšhetšago+ dilo tša magodimong di hlwekišwe ka mekgwa ye,+ eupša dilo tša legodimong tšona di nyaka dihlabelo tše kaone le go feta. 24 Gobane Kriste ga se a tsena lefelong le lekgethwa leo le dirilwego ka diatla tša batho,+ leo e lego seswantšho sa selo sa kgonthe,+ eupša o tsene legodimong+ gore bjale a bonagale pele ga Modimo legatong la rena.+ 25 Se e be e se gore a itire sebego gantši, go etša ge moperisita yo a phagamego a tsena lefelong le lekgethwa+ ngwaga le ngwaga+ ka madi ao e sego a gagwe. 26 Go sego bjalo o be a tla swanelwa ke go tlaišega gantši go tloga go theweng+ ga lefase.* Eupša bjale o iponagaditše+ gatee+ ya ba moka bofelong bja mehla*+ gore a tloše dibe ka sehlabelo sa gagwe.+ 27 Go fo etša ge batho ba beetšwe+ go hwa gatee ya ba moka, eupša ka morago ga se ba ahlolwe,+ 28 ka gona, Kriste le yena o dirilwe sebego gatee+ ya ba moka gore a rwale dibe tša ba bantši;+ la bobedi+ ge a bonagala+ o tla ba a sa tlela go tloša sebe,+ le gona o tla bonwa ke bao ba mo nyakago ka phišego bakeng sa phološo ya bona.+
Bona mongwalo wa ka tlase go 1Pe 1:20.
Goba, “bofelong bja tshepedišo ya lefase.”